Erill var hjá lögreglunni á höfuðborgarsvæðinu í nótt vegna ölvunar, slagsmála og líkamsárása. Fjögur útköll voru vegna heimilsofbeldis og vakti athygli lögreglu hversu vítt um höfuðborgarsvæðið útköll og verkefni dreifðust.
Talsvert var um slagsmál í miðborginni þar sem meðal annars var tilkynnt um menn sem létu spörkin dynja á liggjandi manni.Skúli Jónsson, aðstoðaryfirlögregluþjónn á starfsstöð tvö segir að lögreglan hafi haft í nógu að snúast.
Nóttin var erilsöm það er ekki hægt að segja annað og þó svo að fjöldi útkalla og verkefna hafi verið á pari við síðustu helgar. Það sem vakti athygli er að það var á öllum starfssvæðum lögreglunnar.
Erlill var mestur að kvöldi laugardags og fyrrihluta nætur.
Þetta hefur verið þannig undanfarnar helgar, reglur sóttvarnatakmarkanir hafa verið þannig að veitingastaðir hafa mátt hafa opið til tólf og allir út klukkan eitt og fólk hefur bara verið farið úr miðbænum klukkan tvö. Maður sér til dæmis núna eftir nóttina að það er ekkert mikið um útköll svona í heimahús eftir lokun skemmtistaða.
Hann segir líkmamsárásirnar ekki hafa verið mjög alvarlegar en sum málin þurfa þó frekari rannsóknar við og önnur þarf að vinna áfram með barnavernd.
Eignaspjöll þar sem er fjórtán ára gerandi þar og þurfum að vinna það áfram með barnavernd. Svo þurfum við líka að tilkynna barnavernd um hluta af þessum ofbeldismálum. Sextán og sautján ára þolendur í máli, þannig að það þarf að vinnast áfram í framhaldinu.
Síðarnefndmálið varðar hópslagsmál í Hagkaup í Garðabæ.
Mörg lögregluútköll voru á höfuðborgarsvæðinu í nótt, meðal annars vegna heimilsofbeldis, líkamsárása og slagsmála. Tvö mál, hópslagsmál og eignaspjöll, varða börn.